***কিছু কথার পিঠে কথা গান***

কিছু কথার পিঠে কথা

তুমি ছুঁয়ে দিলেই মুখরতা,

হাসি বিনিময় চোখে চোখে

মনে মনে রয় ব্যাকুলতা।

আমায় ডেকো একা বিকেলে

কখনো কোনো ব্যথা পেলে,

আমায় রেখো প্রিয় প্রহরে

যখনই মন কেমন করে।

কোনো এক রূপকথার জগতে

তুমি তো এসেছো আমারই হতে,

কোনো এক রূপকথার জগতে

তুমি চিরসাথী আমার জীবনের

এই পথে

কোথাও ফুটেছে ফুল

কোথাও ঝরেছে তারা,

কোথাও কিছু নেই

তোমার আমার গল্প ছাড়া।

তুমি আমার স্বপ্নসারথি

জীবনে তুমি সেরা সত্যি।

কোনো এক রূপকথার জগতে

তুমি তো এসেছো আমারই হতে,

কোনো এক রূপকথার জগতে

তুমি চিরসাথী আমার জীবনের

এই পথে

সময় ফুরিয়ে যাক

প্রেমের কবিতা পড়ে,

ছড়াও কিছু সুখ

যখন তোমার ইচ্ছে করে।

তুমি আমার গল্প জোনাকি

তোমারই আশায় থাকি।

কোনো এক রূপকথার জগতে

তুমি তো এসেছো আমারই হতে,

কোনো এক রূপকথার জগতে

তুমি চিরসাথী আমার জীবনের

এই পথে।